CELEX: C2005/229/11
Language: fi
Date: 2005-09-17 00:00:00
Title: Asia C-269/05: Euroopan yhteisöjen komission 23.6.2005 Helleenien tasavaltaa vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/5
            
         Euroopan yhteisöjen komission 23.6.2005 Helleenien tasavaltaa vastaan nostama kanne
   (Asia C-269/05)
   (2005/C 229/11)
   Oikeudenkäyntikieli: kreikka
   Euroopan yhteisöjen komissio on nostanut 23.6.2005 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehinä ovat oikeudellisen yksikön virkamiehet Knut Simonsson ja Georgios Savvos ja prosessiosoite on Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Helleenien tasavalta, joka on pitänyt voimassa
               
                           —
                        
                        
                           satamamaksut, jotka kannetaan matkustajalaivoilta (mukaan lukien risteilyalukset) tai rahtialuksilta näiden alusten tullessa satama-alueelle, kiinnittyessä laituriin tai ankkuroituessa Pirean ja Tessaloniken satamissa, kun maksut ovat silloin, kun kuljetukset suoritetaan kahden sataman välillä kotimaassa, pienempiä verrattuna tapauksiin, joissa kuljetusten määränpää on ulkomailla,
                        
                     
                           —
                        
                        
                           satamamaksut, jotka kannetaan Organismon Limenos A. E:n satamakassoille, jotka perustettiin lailla 2932/2001, ja Pirean ja Tessaloniken satamille ja jotka kannetaan ajoneuvoilta, kun ne lastataan kansainvälisiä reittejä kulkeviin lauttoihin, koska vastaavaa maksua ei kanneta kreikkalaisten satamien välisillä reiteillä, ja
                        
                     oikeuden kantaa maksun kunnille ja yhteisöille sellaisista ajoneuvoista, jotka lastataan ajoneuvoja kuljettavaan alukseen, jonka määränpäänä oleva satama on ulkomailla, lain 1828/1989 26 §:n 13 momentin nojalla, ei ole noudattanut palvelujen tarjoamisen vapauden periaatteen soveltamisesta jäsenvaltioiden väliseen meriliikenteeseen sekä jäsenvaltioiden ja kolmansien maiden väliseen meriliikenteeseen 22 päivänä joulukuuta 1986 annetun neuvoston asetuksen (ETY) 4055/86 (1) mukaisia velvoitteitaan.
            
         
               2)
            
            
               velvoittaa Helleenien tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio arvostelee Helleenien tasavaltaa siitä, että se ei ole oikealla tavalla pannut täytäntöön sisäisessä oikeusjärjestyksessään asetuksen 4055/86 säännöksiä, sellaisena kuin yhteisöjen tuomioistuin on niitä tulkinnut asiassa C-381793, komissio vastaan Ranska, 5.10.1994 antamassaan tuomiossa, (2) asiassa C-18/93, Corsica Ferries Italia, 17.5.1994 antamassaan tuomiossa (3) ja asiassa C-435/00, Geha Naftiliaki, 14.11.2002 antamassaan tuomiossa. (4)
   
   
      (1)  EYVL L 378, 31.12.1986, s. 1.
   
      (2)  Kok. 1994, s. I-5145.
   
      (3)  Kok. 1994, s. I-1783.
   
      (4)  Kok. 2002, s. I-10615.